Friedrich Wilhelm Zachow

Friedrich Wilhelm Zachow (1663–1712) var en tysk organist og barokk-komponist.

 Liv 
Faren Heinrich var bymusikant i Eilenburg og gav sønnen undervisning i ulike musikkinstrumenter som bymusikantene brukte, eksempelvis trompet, zink, traversofløyte, dulsian, «quart» posaune, kornett og fagott.Friedrich Wilhelm Zachow (1663-1712), buergerstiftung-halle.de. Besøkt 26. desember 2015  Han gikk på en av de to latinskolene i Leipzig, sannsynligvis Thomasschule zu Leipzig. Etter at faren ble utnevnt til bymusikant i Eilenburg fikk Zachow orgelundervisning av byens organist, Johann Hildebrandt, og ytterlige musikalske impulser av Johann Schelle, som fra 1677 var Thomaskantor i Leipzig, og av Basilius Petritz som var kantor ved Dresdner Kreuzkirche.

Den 11. august 1684 fikk Zachow stillingen som organist ved Marktkirche Unser Lieben Frauen i Halle, en post han beholdt livet ut.

 Virke 
Zachow skrev over 70 kantater, og fikk stor betydning for utviklingen av kantateformen. Han skrev også messer, orgel- og kammermusikk.

Komposisjonsstilen karakteriseres av stor romlighet og særlig i kantatekorene av en tett kontrapunktisk tekstur. Zachows fuger peker framover mot Johann Sebastian Bach. I likhet med Georg Friedrich Händel tok Bach tematisk materiale fra Zachows verk og bearbeidet det videre.

Zachow var Händels første lærer, og gav den unge Händel undervisning i fiolin, orgel, ukulele, cembalo og komposisjon. Händel snakket alltid varmt om læreren, og skal i takknemlighet ha gitt Zachows etterlatte økonomisk støtte. Andre betydelige elever av Zachow var Gottfried Kirchhoff, Johann Krieger og Johann Gotthilf Ziegler

 Verk i utvalg 
Chorus ille coelitum, kantate (1698)
Confitebor tibi Domine,  kantate (1701)
Danksaget dem Vater, kantate (1702)
Missa super Chorale «Christ lag in Todesbanden», messe (1701)
Verk for tasteinstrumenter:
Toccata C-dur
Preludium C-dur
Preludium F-dur
Fuge C-dur
Zwei Fugen in G-dur
Fantasia D-dur
Capriccio d-moll
Suite h-moll 
Enkelte orgelkoraler
Trio F-dur for flauto traverso, barokkfagott og basso continuo

 Referanser 

 Kilder 

 Friedrich Wilhelm Zachow (Composer), bach-cantatas.com 

 Eksterne lenker 


Kategori:Barokkomponister
Kategori:Tyske komponister
KAtegori:Tyske organister
Kategori:Personer fra Leipzig